**Materská škola na Ul. sv. Cyrila a Metoda 64, 038 61 Vrútky**

**––––––––––––––––––––––––––––––––––––––––––––––––––––––––**

**Správa o výchovno – vzdelávacej činnosti, jej výsledkoch a podmienkach školy za školský rok 2013/2014.**

Predkladá: Mgr. Gajdošová Zuzana

riaditeľka MŠ

1. **Základné údaje o škole :**
2. **Materská škola na Ul. sv. Cyrila a Metoda**
3. **Adresa – Sv. Cyrila a Metoda 64, 038 61 Vrútky**
4. **Telefón – 043 / 4281 582**
5. **zvedave.sovicata@gmail.com**
6. **Zriaďovateľ – Mesto Vrútky, Matušovičovský rad 4, 038 61 Vrútky**
7. **Riaditeľka školy – Mgr. Gajdošová Zuzana**

**Zástupkyňa školy – Bc. Jankovičová Radomila**

**Vedúca školskej jedálne – Chovancová Marta**

**Rada školy – 11 členov**

7.**Poradné orgány riaditeľa**

Podľa § 6 ods. 1 Vyhlášky 306/2008 o materskej škole sú poradnými orgánmi riaditeľa MŠ pedagogická rada a metodické združenie

***Pedagogická rada:*** zložená z členov pedagogického kolektívu, bola jednou z organizačných foriem činnosti pedagogického zboru, ktorá spájala zodpovednosť riaditeľky MŠ so skupinovým poradenstvom ostatných pedagogických zamestnancov. V tomto školskom roku sa zišla 4 x.

Obsahom rokovaní boli:

* stanoviská k výsledkom výchovy a vzdelávania
* informácie o progresívnych metódach výchovy a vzdelávania
* Evalvácia, autoevalvácia
* koncepcia a smerovanie školy

***Metodické združenie:*** posudzovalo špecifické otázky výchovno-vzdelávacieho procesu, plánovania podľa Štátneho vzdelávacieho programu ISCED . Zvyšovalo metodickú a odbornú úroveň výchovy a vzdelávania v jednotlivých vekových kategóriách detí predškolského veku a v jednotlivých oblastiach kognitívneho, socio-emocionálneho a percepčno-motorického vývoja. Vedúcou interného metodického združenia bola Bc. Lucia Dávidíková.

Plán MZ bol zameraný na

* hodnotenie a prípadnú inováciu Školského vzdelávacieho programu
* prijímanie vlastných opatrení na zabezpečenie úloh školy
* zavádzanie nových foriem a metód do práce

1. **Počet detí v školskom zariadení :** 86 detí
2. **Počet zapísaných detí** do prvého ročníka ZŠ : 23 detí
3. /
4. /
5. /
6. **Počet zamestnancov :** 16 – 8 pedagogických / kvalifikovaných/

8 nepedagogických

1. **Vzdelávanie pedagogických zamestnancov**

* podľa ponuky MPC v Žiline

Kontinuálne vzdelávanie:

,,Prípravné atestačné vzdelávanie k prvej atestácii pre učiteľov predprimárneho vzdelávania.“- Mgr. Zuzana Gajdošová , ukončené 16.05.2014

Vysokoškolské štúdium: 1 učiteľka

,,Učiteľstvo pre primárne vzdelávanie“ – magisterské, začiatok štúdia september 2013 – Bc. Dávidíková Lucia

1. **Aktivity školy a prezentácie na verejnosti :**

* Oživené plody jesene – súťaž o najkrajší výrobok z jesenných plodov spojená s výstavou
* Vystúpenie detí – Dni mesta
* návšteva mestskej knižnice
* Šarkaniáda
* Tekvičková slávnosť – tvorivé dielne s rodičmi
* Divad. predstavenie - ,,Lomidrevo“
* Návšteva ZŠ- M.R.Štefánika- otvorená hodina pre predškolákov
* Lucia – ľudové zvyky

- Mikulášska besiedka

- Výtvarná súťaž: ,,Najkrajší vianočný stromček“

- Vianočný obed – oboznámenie so zvykmi a obyčajmi počas vian. sviatkov

* Pečenie medovníkov
* Divadelné predstavenie - ,,O repe“

- Návšteva ZŠ – M.R.Štefánika – Deň otvorených dverí

* Lyžiarsky výcvik – Jasenská dolina
* Preventívny program MP Vrútky ,,Drogy“
* Fašiangový karneval
* Výtvarná súťaž- ,,Najkrajšia karnevalová maska“

- Veľkonočná výstava – tvorivé dielne, pečenie perníkov a predvádzanie zdobenia kraslíc

- Výtvarná súťaž: ,, Najkrajší veľkonočný baranček“

- Návšteva ZUŠ – tanečný odbor

- Návšteva knižnice- ,,Rozprávková knižnica“

- Divadelné predstavenie - ,, Havo Slávo“

- Návšteva ZUŠ – modelovanie s hlinou

- Návšteva ZUŠ – výchovný koncert

* Jarný beh Mesta
* Divadelné predstavenie - ,, Smutný kráľ“
* Vynášanie Moreny
* pochovávanie basy
* Výtvarná súťaž - ,, Najkrajšia vianočná vetvička“
* Detská olympiáda
* Divadelné predstavenie ,,Ako vajce zablúdilo“
* Výtvarná súťaž- ,,Maľovaný Turiec“
* Tvorivé dielne- ,,Veselé zúbky“
* Preventívny program MP – Vrútky: ,,Slušné správanie“
* Výlet ,,Gazdovský dvor“ Turčianske Kľačany
* Besiedka ku Dňu matiek

- Divadelné predstavenie ,,Ako si medvedík hľadal kamaráta“

- Návšteva hvezdárne - Martin

- Deň mlieka – tvorivé dopoludnie

- Turčiansky trojboj – športové zápolenie

- Divadelné predstavenie,,Červená Čiapočka“

- Týždeň detských radostí – k príležitosti MDD

- ,,Deň otcov“ - športové popoludnie s otcov a detí

- Plavecká príprava

- Preventívny program MP – Vrútky:,,Bezpečne doma a na ceste“

- Návšteva SNM - Martin

- Divadelné predstavenie ,,Soľ nad zlato“

- Deň mlieka

- Športový deň v MŠ

- Výlet ,,Kaštieľ Záturčie“ – športové aktivity a prechádzka lesom, vozenie na koníkoch, opekačka

- Rozlúčka s predškolákmi

- Škola v prírode – Bojnice - Hlboké

**J. Vlastné zameranie materskej školy:**

* Projekt: **,,Adamko hravo -zdravo“**

- pomáha prehlbovať vedomosti detí o zdraví, motivuje k správnym psycho-hygienickým návykom, sleduje rozvoj morálno - vôľových vlastností detí

- dosiahnuť zdravší spôsob života u detí aj zamestnancov materskej školy, chápať zdravie ako prvoradé

- posilniť zdravotnú oblasť a zabezpečiť zdravý fizický i psychický rozvoj detí

* Projekt: **,,Medvedík NIVEA“**

**-** zamerané na proces adaptácie a integrácie do sociálnej skupiny v súlade s prostredím v ktorom deti vyrastajú

- obohatenie edukačných aktivít, pomoc pripraviť sa na vstup do ZŠ

- posilňovať u dieťaťa vzťah k svetu, ľuďom aj k sebe samému

- rodina a voľný čas I. aII.

- didakticky štruktúrované činnosti, podporujúce rozvoj kompetencií – dôraz na pracovnú vyspelosť a samostatnosť

- Náš rok s medvedíkom Nivea I. a II.

- rozširovať spoluprácu s rodičmi, sponzormi a inštitúciami pri zabezpečovaní zdravého životného prostredia

* **Environmentálna výchova**

V materskej škole využívame pri vytváraní vzťahu k životnému prostrediu najmä **metódy praktických činností.** Prirodzené zážitky a skúsenosti uprednostňujeme pred sprostredkovanými a každú činnosť vhodným spôsobom motivujeme.

Miňová a kol. (2005) uvádza tieto **metódy a postupy pri plnení cieľov environmentálnej výchovy v materskej škole:**

- spontánne a cieľavedomé pozorovanie,

- dostatok priamych zmyslových podnetov na myšlienkové spracovanie,

- experimenty,

- rozširovanie obsahu vedomostí o životnom prostredí z hľadiska vštepovania, uchovania a vybavenia informácií na logickom podklade.

* **Regionálna výchova**

,, Sovíčatká spoznávajú turčiansky región“

Uplatňovanie regionálnych prvkov pre aktívne rozvíjanie detskej osobnosti v rámci edukačného procesu

Regionálna výchova v predprimárnom vzdelávaní vychádza z tradícií ľudovej kultúry obce, regiónu, jej prvky majú veľký význam aj v mravnej a estetickej výchove a rozvíjaní talentu vo všetkých druhoch umenia. Má spoločenský, kultúry a politický význam, a miesto v súčasnej kultúre.

Cieľom je pripraviť podmienky na ochraňovanie a podporu tradičnej ľudovej kultúry, jej uchovanie a zvýšenie úcty a posilnenie vedomia spoločnosti v jej význame.

**K.. Údaje o výsledkoch inšpekčnej činnosti** – komplexná školská inšpekcia vykonaná od 17.09. do 18.09.2003. Záver správy komplexnej inšpekcie:

Na základe analýzy hospitačnej činnosti má kvalita priebehu a výsledky výchovno – vzdelávacieho procesu dobrú úroveň, porovnateľnú so zisteniami v SR a ŠIC ZA. Škola vytvára v rámci svojich možností priestor a podmienky pre osobnostný rozvoj detí.

Personálne, priestorové a psychohygienické podmienky sú vo vzťahu k zameraniu a výchovno – vzdelávacím aktivitám na dobrej úrovni, materiálno – technické podmienky sú na priemernej úrovni. MŠ má zodpovedajúce vnútorné aj vonkajšie priestory s funkčným zariadením. Nie je vybavená výpočtovou technikou, didaktická technika je zastaraná. Podmienky výchovy a vzdelávania celkom majú dobrú úroveň.

Vytýčené hlavné ciele výchovy a vzdelávania a koncepčné zámery sú vo vzťahu ku konkrétnym podmienkam MŠ reálne a majú dobrú úroveň. V odbornom a pedagogickom riadení sú aplikované teoretické poznatky do praktických riadiacich činností. Zabezpečenosť odbornosti riadenia je na dobrej úrovni. Výkon štátnej správy v prvom stupni je v súlade s právnymi predpismi. Kvalita vnútornej kontroly je účinná, výsledky sa zovšeobecňujú a využívajú v systéme hodnotenia pedagógov. Kvalita informačného systému je na dobrej úrovni. Pedagogická dokumentácia je riadne a funkčne vedená. Celková úroveň riadenia materskej školy je dobrá.

Školská inšpekcia hodnotí na :

Dobrej úrovni: - plánovanie

- odborné a pedagogické riadenie

Priemernej úrovni: - materiálno – technické podmienky

Kľúčové pozitívne stránky školy : - dobrý spoločenský kredit vo verejnosti

Pri inšpekcii boli použité tieto stupne hodnotenia a hodnotiace kritériá :

Veľmi dobrý – výrazná prevaha pozitív, drobné formálne nedostatky, mimoriadna úroveň

Dobrý – prevaha pozitív, formálne, menej významné vecné nedostatky, nadpriemerná úroveň

Priemerný – vyrovnanosť pozitív a negatív, priemerná úroveň

Málo vyhovujúci – prevaha negatív, výrazné nedostatky, citeľne slabé miesta

Nevyhovujúci – výrazná prevaha negatív, zásadné nedostatky ohrozujúce priebeh výchovy a vzdelávania

***Školská inšpekcia odporúča :***

1. V rámci kontroly a hodnotenia stavu výchovy a vzdelávania venovať viac pozornosti analýze kvality výchovno – vzdelávacieho procesu.

2. Motivovať učiteľky k zmene svojej pedagogickej činnosti

**L. Údaje o priestorových a materiálno – technických podmienkach školy:**

Materská škola je umiestnená v účelovej zrekonštruovanej budove. Na prízemí sú šatne, 2 triedy, riaditeľňa, zborovňa, sociálne zariadenia (WC, umyvárne, sprchy), izolačná miestnosť, školská kuchyňa, výdajňa jedál, chodby a sklady. Na poschodí sú 2 triedy, zborovňa so sociálnym zariadením a sklady. Okolo budovy sa rozprestiera rozľahlý trávnatý areál s preliezačkami, hojdačkami, pieskoviskom. V pivničných priestoroch je umiestnená práčovňa.

Súčasťou materiálno-technického vybavenia materskej školy je detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, výpočtová technika atď. Vlastníme päť počítačov, jeden notebook, dve interaktívne tabule, dve multifunkčné zariadenia, dva televízory, DVD –prehrávače, CD –prehrávače.

Dostatočné vybavenie spotrebným materiálom na výtvarné, grafomotorické, pracovné činnosti je dobrým východiskom pre kvalitné plnenie školského vzdelávacieho programu.

K štandardnému a nezastupiteľnému vybaveniu patria aj hračky a nábytok pre deti (stoly, stoličky a zariadenie triedy, ležadlá), ktorý rešpektuje antropometrické požiadavky (výška, veľkosť...).

Vykurovanie materskej školy a prípravu teplej vody zabezpečuje Prvá teplárenská, Martin, zásobovanie pitnou vodou je z mestského vodovodu.

 Priestorové a materiálne podmienky v materskej škole sú na primeranej úrovni a spĺňajú požiadavky ustanovené školským zákonom.

M. Údaje o finančnom a hmotnom zabezpečení výchovno – vzdelávacej činnosti školy :

1. Rozpočet zriaďovateľa z podielových daní – prostriedky sú využívané na úhradu energií, vody, plynu, úhradu ročných revízií zariadenia, nákup pomôcok, hračiek, úhradu drobných opráv, nákup materiálno – technického vybavenia školy.

V školskom roku 2013/14 bolo zakúpené

- didaktické pomôcky

- protipožiarne dvere

- učebné pomôcky

- posteľné plachty

Celková čiastka prideleného rozpočtu: 120 000 €

Nájom: 5.117,88 €

1. Príspevok na čiastočnú úhradu nákladov od rodičov – 8 € mesačne na dieťa
2. Finančné prostriedky získané od rodičov – mesačne rodičia prispievajú sumou 5 € na jedno dieťa – prostriedky sú použité na nákup pomôcok k výchovno – vzdelávacej činnosti, nákup hračiek, výlety, kultúrne podujatia, nákup kníh, drobného materiálu....

N. Cieľ MŠ na školský rok 2013/14 :

Naše ciele v systéme výchovy a vzdelávania sú zamerané na posilnenie výchovnej funkcie školy a efektivitu vzdelávacieho procesu. Pri uplatňovaní cieľov predprimárnej edukácie pedagóg zohľadňuje potrebu celostného rozvoja osobnosti dieťaťa a vyvážene rozvíja psychomotorickú, kognitívnu, sociálno-emocionálnu i morálnu stránku. V edukačnom procese sa uplatňuje princíp aktivity dieťaťa. V predškolskom veku má výchova a vzdelávanie činnostný a procesuálny charakter. Všeobecné i špecifické ciele smerujú k rozvoju elementárnych základov kľúčových kompetencií.

* Vštepovať deťom krásu ľudového slova a umenia, ukázať veľkú kultúrnu hodnotu ľudových hier, nájsť uplatnenie aj medzi našimi deťmi

V rámci tanečného krúžku sa deti oboznamovali s ľudovými piesňami, hrami a tradíciami. Nacvičili sme ľudové pásmo ,,Vynášanie Moreny“, ktoré sme aj zavŕšili zhotovením Moreny a so spevom sme ju hodili do rieky Turiec. S jarným pásmom ľudového súboru sme sa prezentovali na besiedkach v MŠ.

* Uplatňovanie a rozvíjanie tvorivých schopností, osobnostných vlastností, ale aj vytváranie takých podmienok, ktoré sú nevyhnutné na prejavenie a rozvíjanie tvorivého potenciálu dieťaťa.

Deti počas celého školského roka pracovali s rozprávkou – kladný vzťah detí k rozprávkam umožňuje učiteľovi využiť rozprávku ako prostriedok na rozvíjanie tvorivých schopností dieťaťa. Každý mesiac sme s deťmi absolvovali jedno divadelné predstavenie. Ďalej sme vo výchovno – vzdelávacej činnosti uplatňovali prvky tvorivej dramatiky, tvorivého čítania a písania, prosociálne aktivity, výtvarné a pracovné činnosti, hudobné a pohybové činnosti.

- Pohybovými aktivitami na čerstvom vzduchu a vo vhodnom estetickom prostredí viesť deti k zdravému životnému štýlu a tým prispieť k všestrannému rozvoju osobnosti.

Zakúpili sme detský záhradný domček, horolezeckú a preliezkovú zostavu, kde deti tiež môžu uplatniť svoje pohybové zručnosti, za pomoci rodičov sme zreparovali hojdačky, obnovili nátery exteriéru MŠ.

* Uplatňovanie regionálnych prvkov pre aktívne rozvíjanie detskej osobnosti v rámci edukačného procesu.

Aplikácia prvkov danej výchovy v edukačnom procese v predprimárnom vzdelávaní nemá

byť náhodná a nesystematická. Spolupracovali sme s rôznymi inštitúciami – SNM –

Martin, Múzeum slovenskej dediny, Hvezdáreň – Martin, CVČ – Domino, MÚ – Vrútky,

Juniorklub – Martin, SZUŠ M. Haľamovej, Martin, kde sme organizovali rôzne aktivity a

získavali nové podnety.

O. Oblasti v ktorých škola dosahuje dobré výsledky :

**Silné stránky MŠ:**

- Výtvarný krúžok – získali sme množstvo ocenení vo výtvarných súťažiach a 1. Miesto v csloročnej výtvarnej súťaži – CVČ Domino

- Športové aktivity a súťaže

- tanečný krúžok- prezentácia na Dni Mesta Vrútky, k sviatku Dňa matiek a MDD

- oblasť humánneho prístupu všetkých zamestnancov školy k deťom (rešpektovanie individuálnych potrieb dieťaťa),

- dobrá úroveň výchovno-vzdelávacieho procesu, z čoho vyplýva veľmi dobrá úroveň rozvoja kognitívnych, nonkognitívnych funkcií u detí, rozvoja ich pracovných, manuálnych zručností, sebaobslužných činností, dobrá pripravenosť detí na vstup do ZŠ.

- účelné a estetické vybavenie tried

- priateľská, pohodová a tvorivá klíma v triedach

- dobrá spolupráca s rodičmi, ich účasť na spoločných akciách.

- spolupráca so zriaďovateľom – Mesto Vrútky nás ako zriaďovateľ podporoval v mnohých činnostiach. Podľa potreby boli zo strany zriaďovateľa riešené aj rôzne opravy, kosenie, ktoré zabezpečili plynulú prevádzku MŠ.

- zanietenosť učiteliek pre svoju prácu a ich ochota sa ďalej vzdelávať, ich záujem o zavádzanie inovačných metód a organizačných foriem edukačnej činnosti

- 100% kvalifikovanosť pedagogického zboru, ochota ďalšieho vzdelávania priaznivý demografický vývoj

**Slabé stránky MŠ:**

- výška rozpočtu v tomto roku výrazne obmedzená vzhľadom na hospodársku a ekonomickú krízu

- vzhľadom na vek budovy nutnosť rekonštrukcie vnútorných priestorov, okien , dverí a sanity

- v spolupráci s rodičmi jednotne pristupovať k prejavom choroby detí s cieľom predchádzať častej chorobnosti

- zastarané učebné pomôcky

- nedostatočná finančná motivácia pedagogických zamestnancov

# Úroveň výchovy a vzdelávania v materskej škole

## I. Pedagogická oblasť

**A) Úroveň kognitívneho rozvoja:**

**Silné stránky:**

V oblasti kognitívneho vývinu sme rešpektovali ciele transformované na rozvojové možnosti jednotlivých vekových skupín. Poznatky, ktoré si deti osvojili, vedia aplikovať v konkrétnych situáciách a pokúšajú sa o sebahodnotenie. Deti majú utvorený elementárny vzťah k prírodnému a spoločenskému prostrediu, ku kultúre bytia a vlastnej osobe. Dominantnou metódou vo všetkých vekových skupinách bola hra. Využívaním nových progresívnych metód a foriem sa objavovanie poznatkov stalo zaujímavejším, kreatívnejším a deti využívali vlastnú aktivitu na dosiahnutie cieľa. Pozornosť sme venovali reči dieťaťa, rozvíjaniu komunikácie a schopnosti utriediť si a vypovedať myšlienku. Kultivovanosť rečového prejavu je do značnej miery ovplyvnená rodinným prostredím.

- deti sú v rámci VVČ väčšinou aktívne, majú záujem o hľadanie, skúmanie, oboznamovanie sa s novými javmi

- deti bez problémov vyjadrujú zážitky viacslovnými vetami (ml. deti), jednoduchými súvetiami (st. deti), reagujú na otázky adekvátnou odpoveďou

- dokážu reprodukovať primerane dlhé básne

- pamätajú si postavy rozprávok, dej príbehov, dokážu charakterizovať a rozlíšiť podstatné znaky predmetov a javov

- sú tvorivé pri vymýšľaní a hľadaní podobných znakov a príčinných súvislostí vecí a javov,

* majú dobré poznatky týkajúce sa priestorových vzťahov, veľkosti, množstva a počtu

**Slabé stránky:**

Na začiatku roka boli medzi deťmi značné vedomostné rozdiely spôsobené vekom a sociálnym prostredím. Deti nemajú dostatočne rozvinuté sebaovládanie a sebareguláciu pri počúvaní hovoriaceho, sú netrpezlivé aj pri vypovedaní vlastnej myšlienky, čo ich zvádza k zajakavosti. Je potrebné v procese výučby používať širšiu paletu dostupných učebných pomôcok a tým výchovno – vzdelávací proces pripraviť pre deti zaujímavý a podnetný. Environmentálnu výchovu dôraznejšie presadzovať v edukačnom procese.

- v individuálnych prípadoch slabšia vizuomotorická kontrola

- nerešpektovanie osobnosti hovoriaceho

- pozornosť u niektorých detí je krátkodobá, vôľové vlastnosti nedostatočné

- vyskytujú sa chyby vo výslovnosti sykaviek, rotacizmus, prehltávanie hlások

- hlasová hygiena u niekoľkých detí je nesprávna, hlavne v spontánnych edukačných aktivitách (neprimeraná hlasitosť v reč. prejave)

- u niekoľkých detí je slovná zásoba nedostatočná, prevláda málo obsažné vyjadrovanie pri opise a reprodukcii

**Príčiny:**

Do MŠ prichádzali deti z rozdielneho sociálneho prostredia. Rodičia v snahe plniť úlohy v práci a v rodine nemajú dostatočný priestor komunikovať s deťmi a často im umožnili sledovať nevhodné TV programy, PC hry. Rezervy boli aj v práci učiteliek, ktoré z dôvodu vysokých počtov detí na triede nemali dostatok času na individuálnu prácu s dieťaťom.

**Opatrenia:**

* využívať individuálne a skupinové formy práce zamerané na rozvoj komunikatívnych kompetencií ,
* analyzovať úroveň reči detí na začiatku a na konci šk. roku, kooperovať s rodinou a logopédom pri odstraňovaní nesprávnej výslovnosti,
* hľadať nové podnety a priestor na sebarealizáciu detí a rozvíjanie vynárajúcej sa gramotnosti ,
* prvky environmentálnej výchovy rozširovať vo všetkých edukačných aktivitách .

**B) Úroveň sociálno – emocionálneho rozvoja**

**Silné stránky:**

Ciele prosociálnej výchovy sme plnili v priebehu celého edukačného procesu u detí sme podporovali zdravé sebavedomie, viedli ich k akceptácii druhej osoby a k vzájomnej úcte. Osvedčila sa nám dramatizácia rozprávok a situácií. Deti mali možnosť vžiť sa do úlohy a precítiť následky rôznych prejavov správania a konania. Zvyšovali si emocionálnu inteligenciu. V hrách sme deti viedli k rešpektovaniu základných ľudský hodnôt zároveň vytvárali hodnotový systém u detí. Konštruktívny dialóg, voľba a sociálna diskusia boli hlavné metódy v sociálno – emocionálnej oblasti.

**Slabé stránky :**

Stúpajúce prejavy agresívneho správania , znevažovanie druhých, vulgarizmy sú veľmi časté. V správaní detí sa prejavuje silný egocentrizmus, pri neúspechu v hre alebo inej činnosti reagujú podráždene alebo s plačom. Problematická je aj komunikácia medzi rodičmi a učiteľkami pri riešení výchovných problémov.

**Príčiny**:

Narušené emocionálne väzby a celková rodinná atmosféra ovplyvnili zdravý citový vývin detí a to sa prejavilo poruchami ich správania sa /egoizmus, sebectvo, lenivosť ľahostajnosť a pod./ . Jednou z príčin bola aj nejednotnosť vo výchovnom pôsobení učiteľky a rodiny /nedaj sa, vráť/.

**Opatrenia:**

* dôsledná spolupráca  rodiny a školy, vytvárať vzťahy založené na dôvere a partnerstve,
* spolupracovať s rodinou pri odstraňovaní nevhodného správania sa u detí a v prípade

potreby odporučiť návštevu odborníka

* dôraz klásť na výchovu k právnemu vedomiu, mravným hodnotám a prosociálnemu cíteniu
* osobitnú pozornosť venovať deťom zo znevýhodneného sociálneho prostredia ,
* v interakcii učiteľ – dieťa uplatňovať reciprocitu ,
* využívať prirodzené situácie na posilnenie pozitívneho správania detí a aktivity na zamerané na uplatňovanie práv detí .

**C) Úroveň perceptuálno – motorického rozvoja**

**Silné stránky:**

Činnosti v perceptuálno - motorickej oblasti sú dynamické a spojené s pohybom. Deti majú veľký záujem o danú oblasť. Lyžiarsky výcvik absolvovalo 23 detí, plavecký výcvik 21 detí. Zúčastnili sme sa športovej akcie ,,Trojboj“ v Turanoch.

Pohybová stránka je na dobrej úrovni, k čomu prispelo aj využívanie telocvične, v spolupráci so ZŠ –M.R.Štefánika.

Výtvarný krúžok navštevovalo 23 detí. V expresívnych prejavoch sme rozvíjali fantáziu, originalitu. Stimulovali sme u detí záujem o zdravie a jeho ochranu podávaním plnohodnotnej stravy, denným prísunom čerstvého ovocia.

Globálne motorické kompetencie si deti rozvíjali na pobyte vonku, turisticko – telovýchovných vychádzkach. 15 detí absolvovalo Školu v prírode Bojnice – Hlboké.

Hudobno– pohybové kompetencie si deti skvalitňovali v tanečnom krúžku, ktorý navštevovalo 28 detí a krúžku ,,Zumbička“ – 20 detí.

***Rozvíjanie grafomotoriky :***

- precvičovali sme jemnú motoriku svalstva rúk a prstov, pričom sme využívali rôzne pomôcky (stavebnice, mozaiky),

- rozvíjali sme grafomotorické zručnosti prostredníctvom pohybových činností, spojených so sluchovým cvičením,

- zameriavali sme sa predovšetkým na vytváranie a upevňovanie návyku správneho sedenia, uchopenia grafického materiálu a techniku prevedenia grafického prvku,

- pri grafomotorických cvičeniach sme používali veľké plochy, postupne sa formát zmenšoval, realizovali sme ich v rôznych polohách ( v stoji, v sede, jednou rukou i oboma súčasne),

* snažili sme sa používať rôznorodý grafický materiál, najskôr hrubý, potom postupne tenší, pričom sme kládli dôraz na dodržiavanie postupnosti pri osvojovaní jednotlivých grafických prvkov.

- vizuomotorická koordinácia je primeraná veku, úroveň jemnej a hrubej motoriky je u detí veľmi dobrá

- pracovné a výtvarné zručnosti väčšiny detí pri narábaní s materiálom sú primerané

- deti sú primerane samostatné v sebaobsluhe, dokážu poupratovať po sebe pri spontánnych aj cielených edukačných činnostiach

- sú dostatočne obratné pri všetkých lokomočných cvičeniach

- pokročili v konštruktívnych činnostiach, staršie deti zvládnu zložitejšie konštruovanie podľa predlohy aj fantázie

- zdokonalila sa presnosť pri cvičení zdravotných cvikov

- so záujmom experimentujú s farbami, technickým aj odpadovým materiálom, s radosťou realizujú pohybové aj hudobno-pohybové činnosti.

**Slabé stránky:**

U mladších detí pretrvávali rozdiely v  sebaobslužných prácach a pri stolovaní. U starších detí bolo problémom prekonávať prekážky spojené s fyzickou námahou a nenadobudli vzťah k práci napr. pri odkladaní hračiek, pomôcok. Slabé miesta máme pri nácviku jemnej motoriky. - v individuálnych prípadoch sa vyskytujú problémy v sebaobslužných

činnostiach (ml. deti, nepravidelná dochádzka do MŠ)

- u niektorých detí nesprávne držanie grafického materiálu – nesprávny úchop, sklon, nesprávne držanie tela pri grafomotorických činnostiach neprimeraný tlak

- u niektorých detí (nepravidelná, krátkodobá dochádzka do MŠ) je úroveň grafického prejavu nedostatočná, nevydržia primerane dlho pri činnosti

**Príčiny:**

Nejednotné pôsobenie rodiny a školy na osvojovanie si sebaobslužných návykov detí. Nedostatočná trpezlivosť a záujem o prácu s drobným materiálom, nožnicami, ceruzkou.

**Opatrenia:**

* spolupracovať s rodinou pri jednotnom pôsobení  na dieťa v oblasti sebaobslužných prác
* skvalitniť podmienky a priestor pre osvojovanie si grafomotorických kompetencií ,
* vypracovať plán rozvoja grafomotorických kompetencií vo všetkých vekových skupinách .

**Kontrolná a hospitačná činnosť riaditeľky**

Vnútroškolská kontrola bola zameraná na aplikáciu nových poznatkov do praxe – spätná väzba, vyžívanie metód a foriem práce zamerané na aktivizovanie a stimuláciu skúsenosti detí, ich zážitkov a vedomostí. Sledovala som využívanie učebných pomôcok v procese výučby, kreativitu a flexibilnosť učiteliek. Vykonaných bolo celkom 10 kontrol. Hospitačná činnosť bola zameraná na využitie inovačných a progresívnych metód a foriem v procese výučby a uskutočnených bolo 7 hospitácii.

**HODNOTENIE:**

**z hľadiska pedagogickej oblasti:**

- Hospitácie

- Orientačné vstupy do tried počas rôznych činností

- Príprava UP učiteliek

- Výsledky činností detí

- Kontrola triednej dokumentácie

- Plány výchovno-vzdelávacej činnosti a pracovno – právnu oblasť:

- Dodržiavanie Pracovného poriadku, Školského poriadku, pracovných náplní, Prevádzkového poriadku

- Dodržiavanie predpisov BOZ a PO

- Plnenie úloh z Plánu práce materskej školy.

Počas kontrolnej činnosti neboli zistené nedostatky vážneho charakteru. Pri menších nedostatkoch boli navrhnuté odporúčania na odstránenie.

**Opatrenia na skvalitnenie riadenia:**

* v hospitačnej činnosti sledovať aplikovanie alternatívnych a inovačných spôsobov, foriem práce a spracovanie kurikulárnych projektov ,
* analyzovať výsledky vnútroškolskej kontroly a pri uložení opatrení vykonať dôslednú kontrolu ich plnenia ,
* vytvárať priestor a podmienky pre samoštúdium a následné uplatnenie nových vedomostí v praxi.

**Odporúčania a návrhy na školský rok 2014/2015.**

Uplatňovať model tvorivo humanistickej výchovy – THV, ktorého cieľom je výchova a až potom vzdelávanie. V centre záujmu stojí dieťa ako osobnosť, jeho prežívanie, vnímanie, pociťovanie. Vytvárať v materskej škole priaznivú socio-emocionálnu klímu pre všestranný osobnostný rozvoj dieťaťa.

Rozvíjať kľúčové kompetencie dieťaťa. Formovanie elementárnych základov kľúčových kompetencií v predškolskom veku je smerovaním, ktorého cieľom je dosiahnuť školskú pripravenosť a získať základy pre rozvíjanie schopnosti učiť sa a vzdelávať sa po celý život.

Edukačný proces uskutočňovať v prirodzených situáciách, v ktorých dominuje zážitkové učenie sa, tu je potrebné sa zamerať na vzájomné prepojenie počiatočných poznatkov, vedomostí a interpretácií dieťaťa s ich priamou aplikáciou v realite (získaním konkrétnej skúsenosti) a s tým spojené emocionálne prežívanie, sebahodnotenie dieťaťa, hodnotenie seba z pohľadu iných a hodnotenie ostatných.

Zvyšovať odbornú spôsobilosť pedagogických zamestnancov formou cyklických vzdelávaní, ale aj samoštúdiom. Zamerať sa na rozvíjanie pedagogických kompetencií a to nielen kompetencií smerujúcich k edukácii, ale aj kompetencií osobnostných a rozvíjajúcich, pretože osobnostná zrelosť učiteľa materskej školy, jeho ľudské a odborné kompetencie (nemožno ich od seba oddeliť) sú nevyhnutným predpokladom pre efektívne rozvíjanie kompetencií dieťaťa predškolského veku.

* Dieťa v centre procesu vzdelávania sa chápať ako aktívny subjekt vzdelávania sa a rozvoja .
* Aktivizovať potrebné kompetencie dieťaťa, vnútornú motiváciu a záujem o vzdelávanie sa.
* Hru chápať ako hlavný edukačný nástroj v procese vzdelávania sa, vytvárať a organizovať stimulujúce edukačné prostredie.

Vo Vrútkach, 1.7.2014 Mgr. Gajdošová Zuzana

riaditeľka MŠ

**Stanovisko Rady školy pri Materskej škole Cyrila a Metoda:**

Rada školy súhlasí s obsahom vypracovanej správy o výchovno- vzdelávacej činnosti za šk. rok 2013/14.

Lamošová Petra

predseda Rady školy